b'\n_START_ARTICLE_\nO-Fenyleenidiamiini\n_START_SECTION_\nValmistus\n_START_PARAGRAPH_\no-Fenyylidiamiinia valmistetaan pelkist\xc3\xa4m\xc3\xa4ll\xc3\xa4 2-nitroaniliinia eli o-nitroaniliinia. Pelkist\xc3\xa4minen tapahtuu em\xc3\xa4ksisiss\xc3\xa4 olosuhteissa sinkkijauheen ja etanolin seoksella. Syntynyt tuote puhdistetaan suolahapolla.\n_START_SECTION_\nK\xc3\xa4ytt\xc3\xb6\n_START_PARAGRAPH_\no-Fenyleenidiamiinia k\xc3\xa4ytet\xc3\xa4\xc3\xa4n fungisidien, l\xc3\xa4\xc3\xa4kkeiden, korroosionestoaineiden ja v\xc3\xa4riaineiden synteesiss\xc3\xa4. Lis\xc3\xa4ksi ainetta k\xc3\xa4ytet\xc3\xa4\xc3\xa4n rikin poistamiseen malmeista. Orgaanisen kemian synteeseiss\xc3\xa4 yhdistett\xc3\xa4 k\xc3\xa4ytet\xc3\xa4\xc3\xa4n muun muassa valmistettaessa kvinoksaliineja.\n_START_SECTION_\nTurvallisuus\n_START_PARAGRAPH_\no-Fenyleenidiamiini on silmien ja ihon \xc3\xa4rsyyntymist\xc3\xa4 aiheuttava kemikaali. Aiheen hengitt\xc3\xa4minen tai nieleminen voi aiheuttaa ihon muuttumista v\xc3\xa4rilt\xc3\xa4\xc3\xa4n siniseksi, huonovointisuutta, sekavuutta sek\xc3\xa4 kouristuksia tai tajuttomuuden. Veress\xc3\xa4 aine voi johtaa methemoglobiinin muodostumiseen. o-Fenyleenidiamiini voi olla karsinogeeninen eli sy\xc3\xb6p\xc3\xa4\xc3\xa4 aiheuttava yhdiste.'